gentaiscool/nusaparagraph_topic huggingface dataset:
Salah siji film sing bisa mbangkitake semangat sinau yaiku Laskar Pelangi. Film iki digarap tahun 2008 miturut novel sing ditulis karo Andrea Hirata. Sutradara film iki yaiku Riri Riza lan Salman Aristo. Film iki nyeritakake uripe Ikal, bocah cilik sing duwe semangat gawe sekolah nanging uripe mlarat. Dekne sekolah ning SD Muhammadiyah Gantong, SD sing meh wae tutup amarga ora ana bocah sing gelem sekolah ning kono. Ikal ya duwe kanca-kanca sing karaktere manika warna kaya Lintang sing paling pinter, Mahar sing seneng pelajaran seni, lan liyan-liyane. Film iki ya menang penghargaan ning festival film Indonesia uga mana negara amarga ide ceritane sing ngewenehi akeh pitutur. 

Topic: leisures
Aku duwe resep kanggo kowe kabeh sing seneng ngemil tur wegah masak ribet. Bahan sing dibutuhake mung tahu putih, uyah, mrica, penyedap, tepung tapioka, lan tepung beras. Dhisik dhewe kang kudu dilakokake yaiku ngremuk 3 tahu putih dadi lembut, sabanjure kuwi diudhak bareng karo setengah sendhok teh uyah, mrica, lan penyedap. Yen uwis kecampur, tambahana sak sendhok makan tepung tapioka lan rong sendhok makan tepung beras, banjur diudhak kayadene yen nguleni adonan roti. Aja lali ngesok minyak ing wajan banjur ngurupake kompor. Yen minyak wis panas, cemplungake campuran tahu mau kanthi ukuran cilik lan sethithik mbaka sethithik. Goreng nganti warnane coklat, banjur diangkat lan ditiris. Aku biasane nyebut panganan iki batagor ala-ala. Dipangan pas kahanan isih kriuk mesthi cocok tenan. Wis gek ndang dijajal resep iki!

Topic: food & beverages
Urip tonggoan iku gak selamae damai. Pasti onok ae tantangan sing kudu diadepi. Salah sijine iku ngadepi tonggo sing nggatheli. Padahal awak dewe iku meneng ae, tapi wong iku sing malah nggolek perkoro karo awak dewe dan mancing pertikaian. Nek wes koyok ngono, awak dewe kudu bertindak cek gak tambah mangkel ambek wong iku dan wong iku mau gak sampe mungsoni awak dewe. Onok limang cara bijak ngadepi tonggo sing nggatheli koyok ngono. Siji, ngomong ambek mereka, nek perlu teguren. Loro, mbangun batesan ambek wong iku. Telu, ngabaino mereka nek misal de’e mancing perkoro. Papat, jaga jarak ambek wong iku, gak usah sering sering ketemu nek gak onok perlu. Terakhir, gak usah mbales hal sing mbok benci.

Topic: slice of life
Akeh wong sing ngerasa yen pemutusan hubungan kerja kuwi siji-sijine cara sing bisa ditempuh kanggo wong sing ana ning perusahaan rintisan. Nanging ana cara liyane yaiku ngurangi biaya operasional iklan kaya sing dilakoni Shopee. Pas isih pandemi, saban wulan Shopee sering banget ngundang artis korea kanggo teknik pemasaran lan ditayangake ning TV. Pas kuwi, saban wulan mesti ana konser ning TV amarga Shopee wis ngelakoni riset pasar lan nemu yen minat Indonesia kuwi ning lagu K-Pop. Nanging, iki ora sumbut marang pertumbuhan lan uga keuntungan. Dadi Shopee wis ora ngelakoni strategi sing padha karo pas wayah pandemi lan mulai nganggo cara pemasaran luwih irit. 

Topic: business
Salah siji spesialisasi mata kuliah sing ana ning jurusan arsitektur yaiku arsitek tradisional nusantara amarga omah iki ya ana hubungane karo tradisi lan budhaya sing ana ning sawijining daerah. Mata kuliah arsitektur nusantara iki sajane ya ana ning Antropologi amarga bisa sinau babagan suku, adat, lan budhaya miturut saka fungsi bangunan lan sejarahe kenapa bangunan kuwi ana. Ning Indonesia, sajane ya bisa dadi panggonan sing cocok kanggo nuwuhake mata kuliah iki ben dadi salah siji spesialisasi amarga Indonesia iki duwe suku lan budhaya sing akeh lan omah adat sing manika warna. Nanging, sing dadi kiblat saka spesialiasai arsitektur lan budhaya iki isih peradaban Eropa kaya Yunani lan sapanunggale.

Topic: culture & heritage
Idol Star Athletics Championship utowo biasa disingkat ISAC iku salah siji acara sing ditayangno nang saluran TV ndek Korea Selatan. Acara iku nampilno para artis Korea sing berkompetisi ndek lomba multi-olahraga. Mulai teko lari maraton, memanah, gymnastic, lompat jauh, lompat tinggi, dan sek akeh sing liyane. Awak dewe nek ndelok iku isok dikatakno lagi nonton pertandingan olahraga sisan lho. Soale kan ancen acara sing nayangno pertandingan olahraga antara artis siji ambek artis liyane. Wes ngono, awak dewe bakal betah ndeloke soale isok ndelok artis senengane awak dewe lomba nang kono. Dadi nek awakmu pingin ndelok acara pertandingan olahraga sing gak mboseni, delok ae ISAC.

Topic: sports
Jaman aku cilik, aku sinau babagan al-quran ning TPQ utawa Taman Pendidikan Quran sing ana ning kelurahanku. TPQ iki mesti rame amarga kabeh bocah ning kelurahanku ngaji ning kono. Metode sinaune uga diatur amarga ana sing sinau saka awal kanthi wis lancar al-quran. Sinau al-quran ning kene uga kudu ngerti tajwid lan cara maca huruf sing bener. Banjur yen wes ngerti, kudu sering dilatih ning omah. Aku uga latihan maca al-quran ning omah karo bapakku amarga bapakku iki disiplin banget perkara ngaji. Nanging ajaran bapakku iki uga marai aku cepet bisa maca al-quran lan cepet khatam lan cepet bisa apal. 

Topic: religion
Dino iki lagi gak onok sopo-sopo nang omah, alias Irma lagi dewean nang omahe. Berhubung Irma iku wedi nek dewean nang omah, akhire de’e mutusno gawe numpang nang omahe dulure sing jenenge Ovi. De’e numpang nang omahe Ovi sampe keluargane moleh teko Jakarta. Buru tutuk, Irma langsung nunut nganggo mesin cuci gawe ngumbah klambine. Ovi iya iyo ae. Pas dicek, dadakno mesin cucine iku nganggo bukaan ngarep. Irma jelas bingung lah, soale de’e kulinone nganggo mesin cuci bukaan duwur nek nang omah. Kate takon nang Ovi, tapi arek iku lagi nggarap kerjaane. Mergo gak gelem nganggu, akhire Irma browsing cara nganggo mesin cuci bukaan ngarep. Untunge ae de’e cepet paham dan isok nganggo dengan tepak.

Topic: technology
Secara umum, desa iku siji aglomerasi permukiman nang area pedesaan utowo rural. Nang Indonesia, desa iku pembagian wilayah administratif nang ngisore kecamatan sing dipimpin karo Kepala Desa. Siji desa iku kumpulan teko pirang unit permukiman sing luwe cilik maneh. Ciri-cirine masyarakat desa iku onok akeh. Siji, pembagian wektu sing luwe teliti gawe ngejar kebutuhan individu. Loro, penduduk nang desa iku cenderung saling tolong menolong mergo nduwe rasa kebersamaan sing duwur. Telu, pembagian kerja antar penduduk desa cenderung mbaur dan gak nduwe batesan sing jelas. Papat, penduduk desa iku cenderung ngerjakno pekerjaan sing podo ambek anggota keluargane sing mbiyen. Limo, kehidupan keagamaan e luwe kuat.

Topic: slice of life
Kabeh wong adat utowo wong sing nag suku mesti duwe sing jenenge aturan suku utowo aturan adat. Mari ngunu yo ono sing jenenge Tokoh Adat, tokoh adat iki termasuk wong penting sing nang adat iku maeng soale tokoh adat iku termasuk wong sing ancene dipercoyo ambek wong nang kono kanggo gowo suku maeng tetep iso ngadepi masa depan. Nah fungsine Tokoh Adat yaiku salah sijine kanggo jogo utowo ngelindungi Adat sing wes ono nang suku maeng sampek turun-temurun mulai teko jamane leluhur sampek generasi sing ate teko. Nah mangkane dadi Tokoh adat iku yo termasuk tanggung jawabe gede soale ora kabeh wong sing nang adat utowo suku maeng iso ngelaksanakno tanggung jawabe.

Topic: culture & heritage
Pasangan sing aggal ning hubungan pacaran utawa perkawinan kuwi sebagian gedhe saka komunikasi sing kurang lancar. Nanging ya uga ana sing hubungane rusak amarga ego sing kurang dijaga. Pasangan sing padha keras iki nolak gawe diskusi nggolei dalan sing paling apik kanggo bertahane hubungan. Ora ana pasangan sing gelem ngalah lan tetep bertahan karo pendapate dhewe. Wong sing nduwe ego gedhe iki bisa amarga urusan sing padhet lan marai stres, jarang dijak ngobrol lan nggawe keputusan, lan uga karakter sing dominan. Kamangka, yen pengen awet karo pasangan, awak dhewe kudu ngerti wates ego sing dinduweni karo pasangan sing urip bareng awak dhewe. 

Topic: slice of life
Cilikan aku, aku biyen ora seneng perkoro basa lan kebudayaan daerah-daerah neng Indonesia. Makane kui, aku rada kangelan pas pelajaran IPS wektu SD. Pelajaran kui akeh ngebahas babagan sejarah lan kebudayaan neng Indonesia. Pas kui, aku isih sekolah neng Bogor. Wektu garap soal ujian ono pertanyaan, opo senjata khas seko Bogor utowo Jawa Barat. Koyo soal-soal sing liyo, aku ora ngerti jawabane. Sementara, aku ngelanjutke soal sing liyane. Wis rampung, aku balik meneh neng soal sing mau. Aku mikir-mikir, ngiling-iling. Banjur aku keinget jeneng tugu neng bogor, Tugu Kujang. Neng pucuke tugu kui koyo bentuk senjata. Oh, akhire aku ngerti yen senjata tradisionale kui jenenge kujang.

Topic: culture & heritage
Sejarahe Alquran bisa dadi pakumpulan firman Allah kaya ngene iku ngelewati proses sing suwi lan dawa banget. Wiwit didukna utawa diwahyuna ning Nabi Muhammad yaiku taun 610 M lan proses nyebarake bertahap nganti 632 M. Saben ayat diajarke karo malaikat Jibril ing Nabi Muhammad. Sadurunge dibukuna dadi siji, ayat Alquran bien kepencar ana sing ditulis ana ing godhong, kulit sapi, kayu, lan panggon liyane. Pas wektu iku, Abu Bakar sing mimpin kanggo ndadekake Alquran dadi siji. Ing Alquran ana 6.236 ayat, 114 surat, lan total 30 juz. Ayat ning Alquran iki ngandung babagan penciptaan alam semesta lan manungsa, dina penghakiman, kisah teladan wong sing urip mbiyen, ibadah, moral lan dashar hukum kanggo pedomane manungsa urip ana ing donya.

Topic: religion
Tokoh-tokoh keagamaan yaiku wong sing ngerti utowo wong sing dianggep luwih ngerti masalah agama ambek masyarakat utowo wong akeh nag wilayah iku maeng. Terus sak liyane iku sing jenenge Tokoh-tokoh agama yo ono sing garani nag iku termasuk wong sing dituwokno masalah agama soale ilmune masalah agama wes jerune megilan. Lah kadang tokoh-tokoh agama iki biasane yo seje-seje angger daerah soale pemahane nang agomo yo bedo-bedo. Mangkane tokoh-tokoh agama angger wilayah yo aranane yo seje-seje ono sing diarani Buya, ono sing diarani ustad, ono sing diarani ulamak, gus, ambek liyan-liyane karek wong daerah kono senenge nyelok opo sing penting iku ngregani ambek mulyakno tokoh iku maeng.

Topic: religion
Onok akeh banget kejadian sing gak terduga sing kedaden pas nang pertandingan olahraga. Nek nang Indonesia, sing paling anyar iku Tragedi Kanjuruhan. Nek jaman mbiyen, onok sing podo nemene sisan, yaiku Tragedi Estadio Nasional sing kedaden nang Lima, Peru. Tragedi iki kedaden pas 24 Mei 1964. Bencana iki berawal teko pertandingan antara Peru ambek Argentina. Keputusan sing gak populer teko wasit iku marakno penggemar Peru gak terimo dan mudun nang lapangan. Akhire Polisi ngelawan dengan cara nembakno gas air mata nang area massa dan marakno eksodus massal. Korbane iku akeh buanget. Sing mati iku onok sampe 328 uwong dan jare isok luwe akeh maneh, dan sing luka sampe 500 uwong.

Topic: sports
Akhir-akhir iki, lagi sering banget onok fenomena gerhana. Biasane pirang-pirang tahun onok pisan. Nek iki gak, ket tahun wingi, pasti sak tahun iku onok pisan. Onok salah siji amalan sunnah sing dilakoni ben terjadi gerhana, yaiku sholat gerhana. Tata carane sholat gerhana iku koyok ngene. Siji, niat. Loro, takbir. Telu, moco Al-Fatihah terus moco surat-surat nang Al-Qur’an. Nek isok pilih surat sing dowo. Papat, rukuk, terus bangkit gawe i’tidal. Limo, gak langsung sujud, tapi sedekap maneh dan lanjut moco Al-Fatihah maneh dan surat sing dowo maneh. Enem, rukuk, terus i’tidal, dan dilanjut sujud koyok sholat biasa. Pitu, bangkit teko sujud dang ngerjakno rokaat kedua koyok rokaat pertama mau. Terakhir, salam.

Topic: religion
Wirausaha iku suatu kegiatan usaha utowo bisnis mandiri sing dilakoni uwong gawe masarno barang sing engkok bakal diproduksi. Jenis wirausaha sing paling populer nang Indonesia iku onok telu. Siji, usaha ritel. Usaha ritel iku suatu jenis usaha sing ngelibatno penjualan barang utowo jasa nang konsumen dalam jumlah sijian utowo eceran. Konsumen sing tuku produk utowo jasa iki tujuane gawe ngonsumsi utowo nganggo produk secara pribadi dan gak bakal didol maeh. Loro, startup bisnis. Startup dewe iku artine ngerujuk nang perusahaan rintisan sing dirancang gawe nyiptakno produk utowo layanan jasa ndek tengah ketidak pastian sing ekstrim. Telu, industri kreatif. Industri kreatif iki salah siji bentuk industri sing manfaatno ambek modifikasi sumber daya sing sifate inovatif.

Topic: business
Jaman saiki, radio nang mobil iku wes onok sambungan bluetooth e. Dadi nek awakmu kate nyetel lagu senenganmu tapi gak nduwe kaset, awakmu garek nyambungno hp mu nang radio iku mau lewat bluetooth. Carane yo guampang, soale awakmu gak butuh perangkat liyane maneh gawe nyambungno iku mau. Nek pingin eroh carane, gatekno iki yo. Siji, urupno bluetooth nang hp mu, terus buka pengaturan nang hp mu dadi “visible”. Loro, urupno tape mobil terus pilih menu "Bluetooth". Telu, cek hp mu terus pastikno bluetooth head unit kewoco nang hp dan isok kehubung. Engkok hp iku bakal kehubung nang head unit lewat bluetooth car-kit. Terakhir, pilih menu BT music sing onok nang head unit ben isok langsung ngontrol audio sing lagi mbok setel nang hp.

Topic: technology
Tiyang Indonesia ingkang manggon dhateng negara manca sakmenika boten sah sumelang menawi pengen dahar daharan Indonesia amargi sampun kathah restoran ingkang sadeyan daharan Indonesia. Menawi boten dahar wonten restoran, sampeyan saged masak daharan Indonesia ingkang gampil. Salah satunggaling daharan Indonesia ingkang gampil didamel inggih punika cireng. Cireng menika daharan awujud gorengan ingkang didamel saking glepung kanji. Lebetipun cireng saged diisi maneka isian kayata ayam suwir, bakso, keju mozzarella, kaliyan sosis. Menawi sampun diisi, cireng digoreng ngantos mateng. Daharan ingkang kalebet nyamikan menika saged damel tuwuk amargi didamel saking glepung kanji. Glepung kanji ugi saged didamel nyamikan sanes. Tuladhanipun cimol, cilok, kaliyan tahu aci. 

Topic: food & beverages
Biyen pas cilik ngelangi iku mesti dadi senenganku, tapi wong-wong nang kono iku mesti ngarani Bluron. Sing jenenge bluron iku asline podo ambek ngelangi bedone nag bluron iku sampek awak pegel kabeh ambek pirang-pirang gaya, koyok slurup, terus ngilang nang jero banyu barang, teru nag wes blenger lagek leren. Nah sing jenenge ngelangi iku yo mok ngelangi biasa ngunuku, nag wong saiki iku ngarani Renang. nag sing jenenge bluron iku maeng iso diitung ngelangi sing medeni wong soale ancene ora karo-karoan polahe ono sing suwe-suwean ngalangi nglumah, terus suwe-suwean ngelangi nglembang, ambek sing garai medeni wong maneh yoiku nglangi slurup.

Topic: sports
Ulan wingi tepake sak durunge tahun anyar iki, koncoku ngomong nag deke ambek tunangane ora sido nerusno rabi mergane ono perkoro sing deke dewe iku ora nyongko perkoro iku. Nah perkoro iku maeng dadekno deke iku kepikiran sampek koyok wong linglong ambek kotong pikirane, nyambut gawe barang yo maelh koyok ora temen. Akhire deke iku tak parani nang omahe terus tak takoni perkorone iku opo. Pas mari nyeritakno kabeh nang aku, aku mok iso ngongkon deke sabar ambek pasrah tok nang pengeran mergane wes ora iso lapo-lapo polahe deke iku difitnah karo koncone sing biasane ngopi bareng ben ora sido ambek tunangane maeng. 

Topic: slice of life
Kanggo nyukupi kebutuhane, Neni kerja dari pramusaji utawa tukang laden ning salah sawijining panggon mangan ing Solo. Neni kerja paran esuk tekan sore. Ora mung ngeladeni wong tuku, Neni uga kudu ngerti panganan lan ombenan apa wae sing didol ning panggon mangan kuwi. Neni ya kudu bisa ngewenehi layanan sing apik ben wong kang tuku lan mangan ning restoran kuwi bungah atine lan bisa mbalik mangan maneh yen ana kesempatan. Neni uga ngeresiki meja lan piranti mangan sing wis dinggo lan nyiyapake kabeh kebutuhan liyane kaya tisu, sendok resik, lepek, cangkir lan sapanunggale. Sing kudu dipahami kuwi ya Neni kudu sumeh lan sabar pas ngeladeni wong tuku amarga wong tuku ki sejatine ya tamu. 

Topic: food & beverages
Saiki awak dhewe iso gawe gambar dhewe mung seko ngetik opo sing awak dhewe arep gambar. Dadi saiki wis ono laman sing nganggo kepinteran gawean sing iso gaweke awak dhewe gambar seko tulisan sing awak dhewe ketik. Iki mungkin dadi anugrah bagi wong akeh soale, wong sing ora iso gambar dadi iso. Nanging iki dadi bencana banget kanggo seniman-seniman digital. Dheweke dadi iso kelangan gaweane. AI sing iso gambar iki uga duwe masalah. Soale, gambar sing dienggo AIne sinau kui dijupuk seko karya seniman kui tanpa ono ijin seko dheweke. Iki bakal dadi ruwet neng perkoro hak cipta karya sing digawe seko AI.

Topic: technology
Tteokbokki utawa panganan sing digawe saka tepung beras lan bumbu gochujang wis ora dadi samubarang sing aneh ana ing Indonesia. Panganan sing asale saka Korea Kidul iki biyen bisa misuwur ana ing Indonesia amarga akeh banget drama Korea sing didelok wong Indonesia. Tteokboki saiki bisa ditemokake ana ing kabeh warung kang nyediakake menu panganan Korea utawa ning bakul pinggir dalan kang diarani streetfood. Pasar modern kaya Indomaret lan Alfamart uga dodol macem-macem tteobokki instan sing bisa langsung diolah lan dimasak dhewe ning omah. Gampang pol saiki kowe kabeh bisa tuku lan njajal kepiye rasane tteokboki senajan kowe ora urip utawa dolan ana ing Korea. 

Topic: food & beverages
Anak-anak saiki wis arang kerungu cerito rakyat. Alasane iso werno-werno. Iso wae mergo anake kui ora arep ngerongke cerito kui, Iso uga wong tuwo ora gelem ngenalke cerito kui, iso uga ora ono media sing menarik sing ngangkat cerito rakyat. Saiki, wong-wong termasuk bocah-bocah luwih seneng mengkonsumsi media audio-visual, khususe kanggo anak-anak kui kartun. Ben anak-anak kenal meneh karo cerito-cerito seko leluhure kui, cerita rakyat kui luwih apik yen digawe versi kartune. Animasi digawe seilok mungkin ben sing iso nikmati kui ora mung anak nanging uga wong tuwone. Ben kabeh bocah-bocah Indonesia iso nonton kartun kui penyebarane kudu neng kanal-kanal sing gampang diakses, tuladhane iso disiarke neng TVRI utowo TV nasional liyane utowo neng YouTube.

Topic: culture & heritage
Pas aku arep KKN, aku lan kelompokku gawe usaha supoyo entuk duwit tambahan kanggo rencana kegiatan mengko. Aku lan kelompokku pas kui dodolan keripik gedhang sing asli seko Lampung. Keripik gedhang seko Lampung kui pancen kerepik gedhang sing paling enak, opo meneh sing rasa coklat. Sistem dodolane kui buka pesanan. Wong-wong pesen disik. Mengko nek wis tanggale, awak dhewe ngirim pesanane kui neng wong-wong sing wis mesen. Alhamdulilah, pas kui sing mesen lumayan okeh. Ora seokeh sing awak dhewe bayangke, nanging kui lumayan banget kanggo nambah-nambah duwit program KKN. Seko dodolan kui awak dhewe entuk 500 ewu. Kui wis bathi sing resik, ora dikurangi meneh seko modale tuku keripik gedhang kui.

Topic: business
Wong nag wes kadong seneng ambek game sing digawe dolanan mesti pengen dolanan game terus sampek lali sembarang-barang. Nak wes koyok nginiki biasane iso dadekno kecanduan nang wong iku mangkane kudu dilangno. Anjuran utowo saran kanggo wong sing kecanduan game yaiku kudu iso batesi waktu dolanane maeng soale nag ora ngunu mesti keterusan. Terus nag iso kudu golek hobi sing anyar sing iso ngelalekno dolanan game maeng, yo ancene ewo tapi piye maneh yo kudu dijajal disek ben iso. Terus ojo sampek parek ambek perangkat sing ono game maeng koyok PS, laptop, utowo kamputer sing ancene mbok pasangi game maeng. Terus nag iso kabeh iku maeng diseleh nang jobo kamar.

Topic: technology
Awak dhewe kudu percaya yen Allah kui wis nentoke kententuan utowo takdir sing terbaik kanggo awak dhewe. Awak dhewe mungkin ngeroso kui dudu hal sing awak dhewe pengeni. Kui sing tak iling seko guru ngajiku. Aku tau ngerasake bener pas ketompo kuliah. Awale kui dudu jurusan sing bener-bener tak pengeni. Pas wis daftar, aku isih ragu sebenere karo jurusan kui. Nanging, akhire, aku tetep ketompo. Wiwitane aku bingung, aku kudu ngeroso seneng opo sedih. Sing iso tak lakoni mung pasrah lan ngelakoni opo sing wis entuk neng ngarep moto. Pas wis ngerasake kuliah kui, aku ngeroso nyaman banget sinau neng jurusan kui lan iso ngetuti pelajaran kanti rampung.

Topic: religion
Olahraga kui ora mesthi awak dhewe lakoke neng jobo utowo neng lapangan. Awak dhewe iso ngelakoke kui neng jero omah. Ora mung neng jero omah, malah awak dhewe iso ngelakoke olahraga seko kamar turu. Olaharaga, utowo sing tak maksud neng kene ki pemasan, iso awak dhewe lakoke pas tangi turu langsung. Carane awak dhewe iso ngelakoke gerakan sing jenenge posisi bocah. Posisine kui awak dhewe lingguh, sikile dilipet rapet, telapake kaki dhewe kui dadi kanggo panggong lingguhe. Posisi sing dimaksud mau mirirp koyo linggun neng antara 2 sujudh pas salat. Banjur, awak dhewe ngeluruske tangan neng ngarep sak adoh-adohe. Posisi tangan kui demok kasur/jobin. Tahan posisi sing paling adoh kui sekitar 10 itungan. Terus balik meneh neng posisi lingguh. Baline gerakan iki 3 kali.

Topic: sports
Leo saiki wis dadi barista ana ing cafe ngarep omah. Dheweke kerja saben dina tekan senin nganti dina Minggu nanging duwe prei ana ing dina Jumat. Gaweane Leo yaiku nggawekna lan nyepakke kopi utawa menu apa wae kanggo wong sing tuku. Sadurunge mlebu kerja, Leo dilatih karo bos-e kanggo masak kabeh menu sing ana supaya uga bisa mbantu chef utawa juru masak sing ana ing cafe. Saliyane nyepakke panganan kanggo wong sing tuku, gaweane Leo uga kaya ngewangi resik-resik nalika cafe pas buka utawa pas tutup. Leo uga biyasane ngewangi kancane kanggo dadi kasir. Kerja ing cafe dadi kerja sing duweni akeh pelajaran urip kanggo Leo amarga bisa sinau babagan urip liwat srawung karo wong tuku.

Topic: food & beverages
Salah siji cerita rakyat sing paling tak inget kui Malin Kundang. Pas SD neng kelas, guruku cerito kui ben aku lan murid-murid sing liya ngerti pentinge berbakti marang wong tuwo. Tekan saiki, aku isih percoyo yen cerita penting kanggo generasi-generasi sing luwih enom. Opo meneh saiki, akeh bocah-bocah sing egois lan tata kramane kirang marang wong sing umure luwih tuwo. Cerita Malin Kundang kui ngajarke awak dhewe pengtinge ngurmati wong tuwo, terutama ibu. Sak sukses koyo piye awak dhewe mengkone, awak dhewe ora entuk sombong opo meneh karo wong tuwo dhewe. Sak sabar-sabar ibu kui, dheweke uga menungso sing isi benci karo anake dhewe.

Topic: culture & heritage
Kitab Zabur iku salah siji kitab sing dituruno sak durunge kitab Al-Qur’an. Kitab Zabur iki kitab suci sing dituruno karo gusti Allah SWT gawe kaum Bani Israil teko utusane sing jenenge Nabi Daud. Kitab iki dituruno pas abad 10 sak durunge Masehi. Sejarah dibalik turune kitab Zabur iki berawal teko nabi Daud sing melu nang barisan tantara Bani Israel gawe ngelawan pasukan bangsa Palestina sing dipimpin karo Jalut. Mergo nabi Daud isok ngebunuh Jalut, akhire beliau diangkat dadi pengganti raja Thalut. Tapi suatu hari, nabi Daud mengasingkan diri terus tobat nang gusti Allah. Teko kono kitab Zabur dituruno. Muatan isi kitab Zabur iki mulai teko dzikir, pengajaran, ambek hikmah. Dilansir teo laman NU, nang njero kitab Zabur iki gak onok hukum-hukum syariat soale nabi Dadu dikon ngituti syariat sing digowo nabi Musa.

Topic: religion
Sapa sing kerep krungu karo salah sijine piranti ulah raga kang jenenge treadmill. Treadmill iki sajatine mesin kanggo mlayu utawa mlaku. Manpangat kanggo ngapa? Manpangate kui kanggo njaga metabolismene awak supaya awak ora gampang kesel, ora gampang lara. Liane kui uga isa kanggo njaga postur awak lan ngindhari obesitas. Lah jane apa ta bedane yen mung alat kanggo mlaku? ngapa kok ora mlaku-mlaku waeing njaba? Treadmill  iki luwih ringkes amarga mandheg jegrek ing sakpapan. Liyane kui, adhewe is ngatur pira cepete anggene mlaku utawa mlayu. Uga isa lo ngatur pirangane suwe. Dadi yen kesusu isa diset mung dhiluk nanging ngerti pira akeh lan adohe adhewe wis mlaku utawa mlayu. Canggih ta tur ringkes tenan ta?

Topic: sports
Saiki wong sing dodolan nang omah iku macem-macem soale saiki jamane wes maju ambek wes ono sing jenenge market place sing kenek gawe ngayai masarno produk sampei endi-endi. Nah biasane sing kenek gawe dodolan nang omah maeng contone koyok dodolan sembako, saiki akeh wong-wong sing wes dodolan sembako utowo kelontong, nang daerah gonanku iku tambah angger RT wes ono sing dodol ngunuku, padal itungane daerah gonanku iku adoh lo teko kota, tapi yo buktine rame-rame ae polahe ancene wong kono yo butohno toko-toko ngunuku kanggo nyukupi kebutuhan omahe sing itungane ora sepiro akeh ambek iso dicukupi liwat toko-toko kelontong cilik iku maeng.

Topic: business
Minggu wingi, eyang kakung jaluk digaweke kolak. Jarene nggo ngenteke labu sing wis kesimpen suwe neng kulkas, eman jarene. Nanging kolak sing iki isine unik banget menurutku. Isine werno-werno, ono labu, ubi ungu, lan tape singkong. Warne yo unik biasane kolak kui warnane coklat, ning kolak sing digawe iki wernone rodo ungu seko ubine. Tape singkong sing dileboke kui, sak liyone nambah rasa manis, ngewehi roso kecut sing unik. Pas bar mateng, kolak e kui kudu diakoni enak banget. Ning sesok, sak wise diangeti, rasane bedo. Tekstur labu karo ubine dadi lembek banget arep dadi bubur. Wernone wis dadi ungu banget dadi kurang cantik meneh.

Topic: food & beverages
Kanggo nyukupi gizi bayi sing umure ning nduwur 6 ulan, ibu-ibu mulai ngewenehi MPASI utawa panganan sing bisa ndukung kandungan gizine ASI. Sing dadi debat ning masyarakat yaiku perkara bahan iwak sing digawe. Ana sing pengen ngewenehi anake salmon, tuna, lan iwak sing regane larang, tapi ya ana sing cukup nganggo iwak sing gampang digolek ning pasar kaya patin, lele, gurame, lan iwak liyane. Sejatine kabeh wong tuwa kepengen ngewenehi apa sing paling apik kanggo anake, nanging ana bahan-bahan alternatif sing ora kalah kandungane kaya iwak impor, contohe kaya iwak patin sing duwe kandungan lemak luwih apik lan bisa nyukupi gizi nanging ya tetep murah lan kualitase apik. 

Topic: food & beverages
Dodolan neng media sosial kui ora gampang koyo sing awak dhewe kiro. Awak dhewe kudu gawe kiriman neng kono supopyo wong-wong ngerti opo sing awak dhewe dol. Gawe kiriman sing gampang dingerteni karo wong-wong kui gampang nanging uga ora iso disepeleke. Awak dhewe kudu ngerti ono opo wae sing kudu ono neng kiriman iki. Awak dhewe kudu nampilke foto seko produke awak dhewe. Produke kui kudu cetho. Yen iso awak dhewe kudu foto seko akeh sisih ben calon pembeline dhewe ngerti koyo piye barang kui sebenere. Awak dhewe uga nyantumke deskripsi sing cocok lan ora okeh sing awak dhewe luwih-luwihke. Terakhir, awak dhewe uga kudu kei ngerti piye cara pembayarane.

Topic: business
Pas cilik biyen aku mesti diceritani ambek Bu Guru sing ngulang nang sekolahan. Lah nag ngeringekno cerito iku mesti bocah-bocah senenge megilan soale cerito iku nyeritakno bocah sing dikutuk makne dadi watu. Cerito iku judule malin kundang, cerito iki asline iku teko Padang, sumatra barat, terus saiki cerito iki dadi terkenal ambek wes dadi cerito sing ngulangno totokromo sing paling apik nang gone anak. Lah pesen moral sing digowo nang cerito iki yaiku ngulangno utowo ngulangi bocah-bocah utowo anak iku kudu ngregani wong tuo ambek berbakti nang wong tuo, nag bocah-bocah utowo anak ora iso berbakti nang wong tuo bakal kenek masalah utowo adzab.

Topic: culture & heritage
Sendhok duwe macem-macem jenis, bahan lan fungsi. Budhaya iki sajane asale saka Landa, Portugis, dan Spanyol, wilayah Eropa sing tau njajah lan nyebarake budhaya lan tata cara urip ning tlatah nuswantara. Maceme sendhok iki ana akeh manut karo fungsine kaya sendhok kanggo mangan panganan kuah, sendhok kanggo mangan sego, kanthi sendhok teh. Amarga kuwi, saiki akeh wong kang sinau tata cara mangan ala Eropa kanggo keperluan bisnis lan pertemuan utawa jeneng kondhange table manner. Sinau iki ya penting gawe wong kang kerja ning perusahaan sing kerjane ketemu karo klien. Sak liyane kuwi, kanca-kanca kabeh bisa sinau babagan sendok iki ben ngerti fungsine gawe nyuguhake panganan kanggo tamu lan keluwarga. 

Topic: food & beverages
Pendidikan kuwi pancen penting kanggo sapa wae. Kudune pemerintah uga nyediakake dana pendidikan sing luwih akeh iki kanggo wong desa sing isih terbatas. Tujuan saka pendidikan iki yaiku mbangun desa kaya saka fasilitas, pemerintahan, organisasi pemuda, lan uga bisa saka pertanian. Wong sing berpendidikan iki mesti ngerti lan uga paham kepiye carane mbangun desa kanthi maju amarga wis kenal desane. Nanging, ora akeh pemuda sing wis kuliah menyang manca negara gelem mbangun desane maneh amarga penggawean ning kutha kuwi luwih nyaman. Amarga kuwi, ayo ditingkatake maneh jiwa sosiale ben bisa ngabdi lan mbalik menyang desa amarga kabeh sumber daya sing berkualitas kuwi ya akeh sing saka desa. 

Topic: slice of life
Tokoh adat termasuk salah sijini wong sing dianggep penting nang adat, kampung, utowo suku sing manggun nang daerah kono. Salah sijin contoh nang kampungku iku ono sing jenenge mbah modin sing biasane mangku utowo mimpin acara-acara sing wes dadi tradisi nang kono, nag ora ono mbah modin iku maeng mesti wong-wong ora greget kanggo budal utowo acarane maleh ora enak. Dadi Tokoh adat iku yo sak mestine kudu di hormati ambek dimulyakno soale tanggung jawabe iku maeng gedene ora ukur nang masyarakate. Soale nag ora dijalano tanggung jawabe maeng biasane ono ae musibah utowo perkoro sing dadekno wong deso iku maeng loro utowo kenek masalah.

Topic: culture & heritage
Dino iki, aku karo konco-koncoku bakal budhal nang pantai gawe refreshing mergo wes sumpek karo tugas kuliah sing numpuk iku. Awak dewe kabeh budhal jam 9 dan tutuk kono jam 11. Awale awak dewe asyik dolen banyu ambek mangan-mangan. Tapi pas buka hp, aku langsung panik soale nang area kene blas gak onok sinyal. Aku coba keliling-keliling, tetep gak onok sinyal siji pun. Koncoku dadi podo ngecek hp ne sisan, dan podo gak entok sinyal kabeh. Padahal rencanane awak dewe bakal update status nang media sosial, tapi malah gak sido mergo gak onok sinyal blas. Akhire gelem gak gelem ngenteni sampe moleh disik baru engkok isok update status.

Topic: technology
Aku lagi seneng mangan tau gejrot. Tahu gejrot iki panganan sing paling konsisten sing bisa tak temoni. Ning Jogja, Malang, utawa Pemalang, rasane mesti padha. Jenis tahu sing digawe ya padha. Kamangka tahu gejrot iki kalebu jajanan sing bisa tak pangan seminggu luwih saka ping telu. Tahu gejrot paling penak dipangan pas udan lan diwenehi bumbu pedes karo bawang abang. Bar dimasak, tahune ora langsung dipangan lan dienteni ndisik  kanthi bumbune mlebu ning tahune. Panganan iki kalebu jajan sing murah. Ning Jogja, jajanan iki bisa ditemoni akeh ning alun-alun kidul. Ning Pemalang, jajanan iki bisa dituku ning ngarep alun-alun Pemalang.

Topic: food & beverages
Papan wisata mligine wisata alam ing Indonesia kudu wiwit mangun apa dene nyedhiakake kereta gantung minangka sawijining alat transportasi. Apa sakjane urgensine? Kang kapisan, akeh papan wisata alam ing Indonesia kaya gunung, bukit, apadene pulau kang sambung sinambung durung bisa kaakses kanthi gampang dening para wisatawan. Kapindho, transportasi kang ngubungake papan-papan mau adate amung saka swadaya masyarakat arupa jasa ojek motor, kepara malah ojek gendong. Katelu, nyedhiakake kereta gantung ana ning alam tinarbuka bakal ngundhakake kunjunganing wisatawan awit padha seneng menawa wiruh alam tinarbuka saka dhuwur. Saliyaning pikantuk view kang apik, sensasi numpak kereta gantung iki kaanggep duwe daya kayadene wong mabur. Mula mangun kereta gantung bisa wiwit dipenggalih dening pemerintah apadene investor wisata.

Topic: leisures
Alat musik tradisional apike dikenalke neng anak seko cilik. Jaman saiki, ora ono akeh wong gelem ngerungoke musik asli Indonesia, opo meneh sing gelem mainke alat musike. Carane kui awak dhewe kudu nyetel lagu sing nganggo alat-alat musik tradisonal. Anak-anak ora kudu seneng karo lagune kui. Paling ora dheweke iso ngerti asale seko ngedi lan ngerti opo jenenge lagune utowo alat musike. Sing keloro, awak dhewe iso ngenalke anak kanggo cara ngenalke bentuk fisik alat tradisional kui. Sing paling gampang kui angklung. Angklung kui luwih gampang digolek lan uga gampang dimainke. Harapane yen anak wis seneng salah siji alat musik tradisonal dhewe bakal pengen jajal sing liyane.

Topic: culture & heritage
Sak ben wong kui butuh duwe hobi. Pas lagi ono wektu luang, wong iso ngelakoke hal sing disenengi timbangane mung meneng nglangut. Ngelakoke hobi iso ngurangi stress, Bar ngelakoke hal sing disenengi kui awak lan pikiran iso luwih seger. Wong dadi iso nyambut gawe utowo sinau luwih apik seko sadurunge. Hobi uga iso dadi salah siji bentuk mengekpresikan diri. Hobi kui iso dadi karya sing duwe nilai estetik. Wong liyo iso menikmati karya sing digawe kui. Dadi penciptane ngeroso dihargai lan diakoni eksistensine liwat karya sing digawe. Hobi uga iso dadi tambahan penghasilan. Misale, wong sing hobi ngelukis iso gawe lukisan banjur didol utowo gawe jasa ngelukis kanggo wong sing arep dilukis.

Topic: leisures
Demak dadi dalah siji kutha sing isih nglestarikake tradhisi Jawa. Salah sijine yaiku tradhisi sedekah bumi. Ing Demak, tradisi sedekah bumi dilaksanakake ing wulan Sura utawa Muharram. Adicara sing mlebu ana ing sedekah bumi akeh banget kayata nyekar, nayub, kenduri, lan liyane. Kenduri biasane dilakokake ana ing masjid utawa bale desa. Wong-wong pada teka nggawa sesajen saka kasil bumi kayata sayur, buah, pala pendhem, lan bubur sura. Saben upacara sedekah bumi ing Demak, wong sing teka akeh banget. Kabeh padha bondong-bondong nuju bale desa kanggo melu upacara iki. Swasanae nyenengke ati amarga kabeh bisa kumpul tumplek blek dadi siji ini bale desa kanggo matur nuwun syukur marang Gusti.

Topic: religion
salah siji wisata alam sing sengedan nag jogja tepak'e nag kulon progo yaiku wisata alam kalibiru. Wisata iki sak benere  parek karo sing jenenge wadok sermo. Cumak panggonane sing rodok sengedan akhire ora kabeh kendaraan iso mlebu. Dalan sing di gawe mlebu mrono yo isek ciut dadi kendaraan sing cilik-cilik tok sing isek iso mlebu. Nag wisatae yo apik, soale akeh panggonan sing wes disiapno kanggo foto. Banyune podo ambek jenenge yoiku biru ora ijo. Terus nag kaline iku lemahe warnae putih. Dadi tambah ketok apik. Terus mili banyune iku ondak-ondakan koyok tingkat-tingkat ngono. Terus ono panggonane digawe ngelangi barang. Dadi nag kono yo apik lah awit teko fasilitasi sampek opo sing disuguhno di gawe wong sing teko kono.

Topic: leisures
Al-Qur’an iki dadi kitab pedoman uripe umat Muslim. Sayange, gak kabeh wong Muslim iku rajin moco Al-Qur’an. Alesane sing males lah, sing gak isok boso Arab lah, dan akeh alasan liyane. Awak dewe sebagai umat Muslim iku kudu ngajaki dulur-dulur Muslim gawe mulai ngaji. Salah siji cara sing isok dilakoni iku nyebarno nilai-nilai sing onok nang njero Al-Qur’an nang media sosial. Teko kono, kemungkinan besar wong awam bakal eroh dadakno onok ajaran koyok ngono nang Al-Qur’an dan mulai penasaran. Carane iku awakmu golek ayat sing paling relevan karo kejadian sing lagi marak. Mbari ngono editen dadi bentuk poster cilik terus hiasen sing apik. Nek wes, baru bagikno poster iku nang kabeh akun media sosialmu.

Topic: religion
Chef iku kepala koki sing mimpin ndek pawon. Tugas utamane chef iku ngatur sistem masak memasak nang pawon. Mulai teko nggawe menu panganan, persiapan gawe masak, proses masak, sampe penyajian panganan. Chef iku gak mek onok nang restoran tok, salah sijine nang hotel pisan. Profesi sing siji iki nduwe tingkat stress sing duwur, terutama nang panggon keramaian koyok hotel. Hal iku soale mereka kerja non stop gawe nyiapno panganan gawe pengunjung. Mereka kudu siap gawe masak dan masak maneh ben persediaan salah siji jenis panganan entek. Opo maneh biasane panganan sing disajikno nang hotel iku maceme onok akeh pol. Dadi semisal wes mari masakno salah siji jenis panganan, terus onok maneh jenis panganan sing entek, chef kudu siap gawe masak maneh. Sikluse muter koyok ngono terus, dan ikulah penyebabe chef dinilai dadi profesi sing tingkat stress e duwur.

Topic: food & beverages
Yen ndelok saka media sosial, bakal ketara yen buah saka manca negara kuwi biyasane luwih gedhe lan luwih seger kaya misale stroberi sing ana ning Korea lan uga Jerman sing bedha karo stoberi sing ana ning Bandung. Pemenuhan gizi saka buah iki wis dikampanyekake nanging ning kampanye kuwi buah lokal kurang didukung amarga pertanian ning Indonesia sing kurang pengembangan lan kurang modern. Cuaca tropis sing ning Indonesia iki marai jenis buahe uga bedha. Pertanian buah lan pengemasan iki uga kurang apik. Sing paling ora logis yaiku buah-buahan sing apik malah diekspor saka Indonesia banjur diimpor maneh lan regane tambah larang.

Topic: slice of life
Perkara korupsi kitab suci iki wis akeh dibahas karo masyarakat amarga kasus iki ora tinemu nalar. Kementrian agama sing kudune duwe tanggung jawab kanggo njaga kepentingan ngelakoni amalan agama iki ora bisa dipercaya lan malah nyepelekake kasus korupsi iki. Sing dadi masalah kuwi yaiku uga ana korupsi dana haji sing dadi sorotan ning 2 taun kepungkur iki. Kudune wong sing nyalahgunaake aturan iki kudu kena hukuman utawa kunjara sing suwe ben ngerti yen hukuman saka Gusti kuwi ora kena dinggo dolanan. Sing paling penting kuwi kudu paham yen agama kuwi dasar urip ning dunya, dudu babagan ajaran sing fungsine mung kanggo atribut. 

Topic: religion
Ning istilah psikologis, ana gangguan sing marai wonge ora bisa ditinggal karo wong sing ana ning sekitar, kaya keluarga lan kanca. Nanging kabeh iki biasane ana hubungane karo kekancan amarga wong kuwi butuh kanca. Gangguan iki yaiku fear of  abandonment. Gangguan iki akeh jenise kaya wedi secara emosional, wedi ditinggal pas isih cilik, lan uga wedi pisah saka pasangan utawa kanca. Penyebab rasa wedi iki akeh banget nanging sing paling akeh yaiku ora bisa ngerasa sepi, hubungan sing ora sehat, akeh penolakan, lan uga nduwe pengalaman ditinggalake. Gangguan iki ora kalebu gangguan mental sing serius, nanging bisa dadi tanda masalah sing luwih serius. 

Topic: slice of life
Yen kowe seneng nonton ana YouTube, mbokmenawa kowe wis tau weruh ana food vlogger kang tau mangan gurita urip kang durung dimasak. Jebulane mangan gurita utuh urip mau minangka salah sawijine budaya Korea kang aran Sannakji. Miturut laman Food&Wine, Sannakji yaiku nyawisake panganan arupa gurita kang wus dikethok-kethok cinampur dening minyak lan biji wijen saha saos gochujang khas Korea tanpa dimasak. Yen katelah saka sisi kesehatan, mangan panganan mentah iki ora kaprayogakake, awit mudharate kanggo awaking manungsa. Kapisan, mangan gurita mentah bisa gawe infeksi mikroba ana ing saluran pencernaan manungsa. Bab kuwi mau awit bakteri utawa mikroorganisme kang ana panganan durung mati lumantar proses pemasakan. kapindho, tentakel gurita kang isih tumemplek ana gurita mentah bisa nemplek ana rongga mulut utawa tenggorokan, mula bisa gawe sesak nalika ambegan. Katelu, yen ora wasis tenan anggone mangerteni jinis gurita, bisa-bisa malah mangan gurita kang ngandhut racun kang gawa bebaya marang awak manungsa. Mula yen arep mangan gurita mentah sing ngati-ati. 

Topic: food & beverages
Nandur neng omah iso dadi cara alternatif nyembuhke pikirane dhewe sing lagi kusut. Iki berlaku kanggo sopo wae, termasuk wong sing ora seneng nandur. Nandur kui gelem ora gelem awak dhewe bakal demok lemah. Ono wong sing ngomong wong kui digawe seko tanah. Pas demok tanah, awak dhewe ngeroso koyo balik urip meneh. Neng donyo sing serba cepet iki, awak dhewe kerep lali yen awak dhewe kui bagian seko bumi iki. Awak dhewe sibuk golek bondo sing akeh lan larang tekan lali yen awak dhewe kui asale seko lemah lan bakal balik meneh neng lemah. Pas awak dhewe demok lemah, awak dhewe bakal ngeroso gatuk meneh karo alam lan bumi sing biasane awak dhewe idak.

Topic: slice of life
Profesi fotografer kathah jinisipun miturut objek ingkang dipotret lan cara sadeyan  jasanipun. Jinising fotografer ingkang paling asring dipunpadosi inggih menika fotografer wonten acara mantenan lan fotografer model kangge iklan. Saking caranipun sadeyan, wonten fotografer keliling lan fotografer ingkang nyambut damel wonten studio foto. Kagem industri kuliner, wonten jinis fotografer ingkang khusus motret daharan lan unjukan. Profesinipun asmane food photographer. Sami kaliyan fotografer sanes, food photographer kedah nata daharan lan unjukan supados menarik menawi dipirsani tiyang kathah. Sudut kamera lan tatanipun lampu kedah saged damel daharan kaliyan unjukan langkung menarik. Menawi daharan utawi unjukan ingkang dipotret kirang menarik, food photographer kedah saged ngedit fotonipun ngangge aplikasi editing wonten komputer supados daharan kasebat saged disade. Lumrahipun tiyang ingkang gadhah bisnis kuliner mbetahaken hasil foto food photographer kangge sarana promosi usahanipun.  

Topic: food & beverages
Biyasane, desa iki sasaran kanggo program pemerintah, utamane dinas pertanian. Program iki mbutuhake penyuluhan ben luwih terarah. Para petani ning desa iki seneng banget yen penyuluhan wayah bengi. Ning desa, pas ana penyuluhan tani iki mesti kudu ana panggonan sing amba kaya balai desa, lapangan, lan uga gedung serba guna. Wong desa iki kadhang yen penyuluhan kudu disampekake wayah bengi barengan karo pertemuan warga. Kamangka, panitia kudu nyediakake konsumsi ben ora ngantuk. Banjur nyediakake media kaya slide presentasi utawa fotokopi sing bisa diwaca. Bahasa sing digawe uga kudu nggawe sing bisa dipahami. Rampung penyuluhan, para petugas iki kudu ndampingi para petani ben program mlaku. 

Topic: slice of life
Kamera yoiki alat sing digawe nangkep gambar ben iso gawe kenang-kenangan. Nah maceme kamera saiki iku akeh megilan karep nari duweke. Salh sijine yaiku kamera DSLR. Kamera jenis iki iku duwe koco sing iso mantulno cahaya teko lensa nang viewfinder kamera dadi awakmu iso delok hasile foto iku maeng. Nah kamera iki lensae kenek diumet-umetno sing penting cocok ambek modele gambar sing dikarepno. Mari ngunu, kameran iki lensae yo kenek dicopot terus diganti ambek sing luweh apik utowo sing luweh gede pixele. Terus sak liyane iku nyimpene gambar yo wes nag memori, ora nag kelis utowo kodak koyok biyen. Terus, batune iku yo cas-casan dadi nag entek kenek dicas.

Topic: technology
Transportasi wisata iku bentuke macem-macem. Ono sing bentuke bus gede, Bus cilik, ambek sing cilik. Biasane iku maeng dipadakno ambek kebutuhan pariwisata'e. Nag Trasnportasi sing gede biasane digawe kebutuhan sing jarak jauh ambek sing iso ngakomodasi penumpang akeh contone Bus Pariwisata. Nag sing cilik biasane digawe wisata nang nggon-nggon sing ora iso kejangkau ambek kendaraan gede contone Bus cilik. Transportasi-transportasi wisata iku maeng duwe keistimewaan dewe-dewe sesuai kebutuhan wisatae. Transportasi wisata biasane fasilitasi wes dukung digawe perjalan adoh dadi fasilitase mesti cukup digawe ngakomodasi perjalanan nang nggon tujuan wisata. Mangkane ora nggumun nag kendaraan wisata saiki apik-apik ambek fasilitasi lengkape pol.

Topic: leisures
Upacara sing aku durung tau ngerti yaiku upacara Rabu Abu. Upacara iki yaku tradhisi sing dilakokake karo umat Katolik. Aku diceritani proses uoacara Rabu Abu karo kancaku. Sing kaping siji, Rabu abu iki dadi kegiatan sadurunge Paskah. Kaping loro, yaiku ana Rama sing ngewacakna nasihat sing ana ing Alkitab. Kaping telu, proses nyematna tandha salib ing bathuke umat Katolik karo awu. Sawise umat diwenehi tandha salib, iku uga nandakake yen wis dimulai mangsa pasa lan pantangan kanggo wong Katolik. Wong-wong padha nahan kanggo ora ngurusi donya lan sapanunggale supaya bisa fokus ning pertobatan lan perbuatan apik karo padha manungsa liyane. 

Topic: religion
"Dodaidi" yaiku salah siji lagu saka Aceh. Lagu iki nyeritakake ibu sing lagi momong anake sing arep turu. Ning bahasa Aceh, "Dodaidi" kuwi artine ditimang lan diayun amarga lagu iki dinyanyekake ning ayunan sak durunge turu. "Dodaidi" iki bentuke syair. Syair-syair iki isine amanat kanggo anak-anak ben suk yen gedhe dadi pendekare bangsa Aceh lan yen seda, kudu seda secara syahid amarga ning Aceh uga lagi akeh perang. Lagu iki ana unsur Islam amarga ning Aceh persebaran Islam kuwi gedhe banget. Syair ning "Dodaidi" iki bentuke a-a-a-a utawa a-b-a-b. Tujuan diciptakake lagu iki yaiku ben anake bisa nampa nasihat nganggo cara sing apik yaiku saka nyanyian. 

Topic: culture & heritage
Tahun iki Muktamar diadakno nang Malang. Berhubung cedek ambek Gresik, aku ambek dulur-dulurku dijaki melu acara Muktamar Muhammadiyah. Acarane diadakno nang Universitas Muhammadiyah Malang. Buru ae parkir, panggone wes ruame  dan ketok meriah pol. Aku dijaki keliling nang bazare gawe tuku sembarang kalir. Pas wes tuwuk, aku ambek sing liyane metu. Mergo kebelet ngoyo, aku nang jedhing cepet-cepet. Mergo gopo, aku sampe gak sengojo nyenggol bapak-bapak dan gak sempet ngomong sepuro, mek ngelirik tok terus tak tinggal. Pas wes mari, aku balik maneh nang rombonganku gawe nonton khutbah. Pas aku ndelok, dadakno sing nyampaino khutbah iku bapak sing tak senggol mau. Pas tak delok jenenge, aku kaget banget, dadakno iku pak Din Syamsudin.

Topic: religion
Duwe donya akeh iku mung titipan. Aja lali nalika ing donyane kene iku uga ana bagiane wong liya sing luwih mbutuhake. Nalika wis pas kanggo disedekahna, aja lali kanggo sedekah. Nomer siji, nggolek wong sing cocok kanggo diwenehi sedekah. Yen bisa nggolek wong sing paling cedhak omah misal tangga sing ora duwe, tangga sing isih kurang, lan sapanunggale. Nomer loro, sedekah sebisane. Bisa sedekah dhuwit, utawa sedekah bahan panganan kayata beras, ndog, mi, lan liyane. Aja lali kanggo njaluk pandonga sisan supaya rejekine tetep lancar supaya bisa terus ngewenehi sedekah. Ngewenehi sedekah ora nggarai donyane entek, sedekah malah bisa nambah donyane awakdhewe.

Topic: religion
Bocah cilik jaman saiki larangan bedo koyo pas jamanku cilik. Saiki bocah-bocah dilarang nyekel gawai suwe-suwe. Jamanku biyen aku lan bocah-bocah sak generasiku, mergo teknologine durung terlalu maji, awak dhewe mung ora diolehke nonton TV. Soale, TV kui siji-siji hiburan awak dhewe lan dianggep karo wong tuwane dewe gowo pengaruh sing elek. Wong tuwaku biyen ngelarang awak dhewe nonton TV koyo ngene. Sing kesiji, awak dhewe ora entuk cerak-cerak karo layar TVne. Sing keloro, awak dhewe dijatah durasi nontone. Neng dino-dino sekolah kui sekitar 2 jam sak dino lan pas dino Minggu utowo lagi prei, awak dhewe dibebaske. Sebenere kui mirp-mirip sih karo bocah jama saiki mung bedo pirantine wae.

Topic: technology
Sekolahku biyen iku duwe olahraga sing ancene digawe kegiatan tambahan sing lumayan akeh, salah sijine yoiku bulu tangkis. Nah kabeh bocah mesti akeh sing seneng soale resiko tiboe ora gede koyok bal-balan. Dadi nag wayae olah raga iku maeng mesti rame ambek mesti ono pertandingan ben bocah-bocah iso dadekno olahraga iku maeng semangat ambek manfaat kanggo kesehatane. Mari ngunu, nag olahraga iku maeng ora mok sokor ngunu tok. Tapi sing ngulang yo ngulangi carani balekno kok iku piye, terus carane nampek iku piye, ambek liyan-liyane sing sekirane iso dadekno bocah-bocah ik ngerti carane bulu tangkis sing temen ambek ora dadekno loroe nang awak.

Topic: sports
Aku ke disik kui kepengen tuku mesin kanggo es krim. Bayanganku asik wae yen misale aku iso gawe es krim dhewe neng omah. Aku sebenere ora seneng-seneng banget karo es krim. Nanging aku ngerti akeh wong sing seneng karo es krim. Tak pikir asik wae yen aku ngundang konco-koncoku kanggo jajal es krim gaweanku dhewe. Mungkin aku ora bakal tuku saiki. Soale, kui rego mesine kui larang lan kui dudu barang sing penting-penting banget. Nanging yen aku wis duwe duwit aku bakal tuku mesin kui. Aku uga nyaranke kanggo wong-wong sing seneng jajal panganan utowo kepengen gawe es krim dewe supoyo tuku mesin kui.

Topic: technology
Hotel bintang lima sing terkenal ancen wes akeh, tapi sing akeh jarang wong eroh pun yo sek akeh. Salah sijine Hotel Santika sing onok nang Jogja. Hotel iki adalah salah siji hotel bintang lima terbaik sing tau tak kunjungi. Lokasine onok nang tengah kota Jogja sing cedek ambek panggon wisata ndi ae. Fasilitas hotel gak usah diraguno maneh. Mulai teko kamar sing resik dan luas, kasur sing nyaman, mejo rias, mejo kerjo, lemari, TV, sofa sing empuk, jedhing sing luas dan resik sisan, sampe WiFi gratis. Nek awakmu bosen nang kamar, Hotel Santika nduwe kolam renang sing luas dan onok lifeguard sing siap nyelamatno awakmu pas kelelep. Sing paling aku seneng yaiku menu breakfast e sing super beragam. Mulai teko panganan tradisonal sampe panganan ala luar negeri, kabeh onok nang kene. Dadi nek nang Jogja, ojok lali nyoba nginep mrene yo rek.

Topic: leisures